EPISTOLA CLXXXIV B. DUCISSAE GLIRIGEOTI AD THEOBALDUM COMITEM.
Domino et fratri suo comiti THEOB., senescallo Franciae, B. ducissa GLIRIGEOTI, quondam uxor, salutem.
Principatus nomen amittere promeretur qui a justo judicii declinat tramite, praesertim cum idcirco Deus posuerit in terra principes, ut recto definiant et decidant examine quod ad eos pervenerit quaestionum. Sicut mihi nuper auditum est, Guido de Bonavalle fidelem meum Jo. de Alludia de homicidii reatu impetit et intendit convincere, si qua via possit. Quocirca fraternitatem imploro praesentibus ut praedictus Joannes propitium in hac causa vos habeat: adeo ne queratur indebite se tractatum.